Анатолий Жигулин
Всичко ли свърших, спокоен…

Превод от руски: Андрей Андреев, —

chitanka.info

Всичко ли свърших, спокоен

за да погледна напред

в хладния ден след завоя,

през септемврийската мед.

Може би в пътя неравен

и по нивята в степта

нещо навеки забравих,

нещо изгубих в нощта.

Тъмни купите, пороят

носел е слама и прах.

Път ли към детството мое

се е прострял между тях?

Или се вее в полята

с тънката синя заря

бялата кърпа, с която

майка ми тук остаря?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.